Fără mască în aer liber și fără restricții pe timp de noapte. Lista completă a relaxărilor care intră în vigoare sâmbătă – DOCUMENT.
Se elimină restricțiile privitoare la purtarea măștii în spații deschise neaglomerate. Se elimină restricțiile privitoare la circulația pe timp de noapte a persoanelor. Se stabilește programul restaurantelor, barurilor, cafenelelor și teraselor în intervalul orar 5 – 24.
Nu mai purtăm mască în aer liber și putem merge la spectacole și la activități sportive, în anumite condiții. Premierul Florin Cîțu a prezentat ce prevede hotărârea de guvern privind prelungirea stării de alertă, cu modificările care intră în vigoare din 15 mai.Se elimină restricțiile privitoare la purtarea măștii în spații deschise neaglomerate, urmând ca restricția să fie aplicată în continuare în spații publice, piețe, târguri, talciocuri, stații pentru transportul în comun, spațiile comerciale, mijloacele de transport în comun și la locul de muncă.Se elimină restricțiile privitoare la circulația pe timp de noapte a persoanelor.Se elimină restricția privind programul operatorilor economici până la ora 21.Se stabilește programul restaurantelor, barurilor, cafenelelor și teraselor în intervalul orar 5 – 24.Se creează posibilitatea ca în spațiile deschise competițiile sportive să se poată desfășura pe teritoriul României cu participarea spectatorilor până la 25% din capacitatea maximă a spațiului.Participarea va fi, însă, permisă doar pentru persoanele care sunt vaccinate împotriva virusului SARS-CoV-2, pentru care au trecut 10 zile de la finalizarea schemei complete de vaccinare, persoanele care prezintă rezultatul negativ al unui test RT-PCR nu mai vechi de 72 de ore sau rezultatul negativ certificat al unui test antigen rapid nu mai vechi de 24 de ore.Organizarea și desfășurarea spectacolelor de tip drive-in sunt permise numai dacă ocupanții unui autovehicul sunt membri ai aceleiași familii sau reprezintă grupuri de până la 4 persoane, iar organizarea în aer liber a spectacolelor, festivalurilor, concertelor sau altor evenimente publice sau private sunt permise numai cu cel mult 500 de spectatori cu respectarea a 2 mp pentru fiecare persoană, precum și cu purtarea măștii de protecție. Participarea este permisă numai pentru persoanele care sunt vaccinate, pentru care au trecut 10 zile de la finalizarea schemei de vaccinare, persoanele care prezintă rezultatul negativ al unui test RT-PCR nu mai vechi de 72 de ore sau antigen rapid nu mai vechi de 72 de ore. Hotarare CNSU Nr 28 Din 14 … by Mediafax.roCalendarul relaxărilor viitoare. Guvernul a prezentat şi un calendar al viitoarelor relaxări care vor fi condiţionate de atingerea pragului de vaccinare pentru luna în curs. Hotarare CNSU Nr. 29 Din 14… by Mediafax.ro.